Odense Adresse-Contoirs Efterretninger, 1847-10-08
Odense. Det glæder os meget at kunne berette, at Jnteressen for den Flensborg-Husum-Tønningske Jernbane vedbliver at være levende overalt, hvor Hjerterne slaae for gamle Danmark. At Actietegningen er i god Gang paa Sjælland og i Lolland-Falsters Stift, samt at der allerede for flere Dage siden i Kolding var tegnet 73 Actier og at en Forsamling til Akkietegningens Fremme var berammet i Veile til den 6 October have vi for berettet. Vel have vi endnu ingen Efterretning om denne Forsamling, men vi vide, at der alt iforveien var tegnet en ikke ubetydelig Deel Aktier i Veile, og vi have i de jydske Aviser seet saa mange Symptomer paa Sympathi for dette fædrelandske Foretagende, at der ingen Tvivl er om, at de brave Jyder, som næsten altid, ogsaa her ville staae i de forreste Geledder. J Nordslesvig er sammentraadt en Kommittee i samme Øiemeed, bestaaende af Dhrr. Wiim, Stænderdep. til Slaugaard, Bruun, Stænderdep, i Aarssund, Kjær, Krigsass. til Lille-Brøstrupgaard, J. A. Schmidt, Thingmand i Haderslev, Nis Lorenzen, Stænderdep. fra Lilholdt, P. Ravn, Gaardm. til Bramsensgaard og Laur, Skau, Gaardmand fra Houdst, der have udstædt en kraftig Opfordring til deres Medborgere, hvori det hedder: "Den overordentlig store Jndflydelse, som en Jernbane fra Flensborg til Husum og Tønning vilde have paa en heldig og rask Udvikling af Slesvigs Forhold i alle Henseender, er af alle Sagkyndige noksom anerkjendt; men uheldige Begivenheder have hidindtil været Aarsag i, at dette vigtige Nationalværk ikke har kunnet blive paabegyndt. J dette Øieblik ere imidlertid særdeles gunstige Omstændigheder indtraadte for dette Anliggende, og over hele Kongeriget viser der sig stor Jnteresse og Jver for Aktietegning til benævnte Jernbane. Da denne aabenbart vil være til langt mere umiddelbar Fordeel for Slesvig end for nogen anden Deel af Riget, ere vi overbeviste om, at mange af vore slesvigske Medbrødre, ville forene sig med os Undertegnede om at fremme Sagen ved at tegne sig for Actier &c. &c." - At vore Bestræbelser begynde at gjøre Jndtryk paa vore politiske Modstandere i Schleswigholstein, sees blandt andet tydeligt af "Kiel. Corr.", der med alle sine sure Miner indrømmer, at Actietegningen dog synes at have, nogen Fremgang, i Danmark, at der paa Fyen skal være tegnet et temmelig betydeligt Antal Actier og at der i alle jydske Stæder idetmindste skeer Noget. Generalforsamlingen i Flensborg, hvorpaa Banens Skjæbne skal afgjøres, er endnu ikke berammet. Lader os benytte den Frist, der er levnet os, lader os vise Separatisterne, at de have forregnet sig med Hensyn til vor Daadkraft, lader Ordene følges af Gierningen, lader os være enige og gjøre en energisk Anstrængelse og det forønskede Resultat er vundet. Den rige Afgrøde som Kornet iaar overalt har givet, har ogsaa fremkaldt flere ret interessante Natur mærkværdigheder med Hensyn til den Spirekraft et enkelt Korn kan indeholde; saaledes er fra authentisk Kilde berettet fra Kjærsgaard, at paa en af dens Marker har et eneste Hvedekorn fremskudt 54 store Vipper, som ved Tælling afgav det betydelige Antal af 2064 sunde Kjærne. (Dagsposterne). Schaffhausen og den ene Halvdeel af Appenzell have fulgt Zürichs Exempel ved at bemyndige deres Gesandter paa Landdagen til i det yderste Tilfælde at stemme for Tvangsforholdsregler mod Sønderforbundet. - Oberst Gurren har allerede havt tvende Audientser hos Dronningen af Spanien, der ifølge de progressistiske Beretninger har behandlet ham med den meest udmærkede Velvillie, ifølge Modpartiets Blade med stor Kulde og Tilbageholdenhed. General Oribe har den 2 August fornyet Jlden paa Montevideo; Rosas siges at gjøre Forberedelser til et Jndfald i Corrientes.